**Výbor Národnej rady Slovenskej republiky**

**pre sociálne veci**

Č.: KNR-VSV-1806/2024/9 **20.** schôdza výboru

**67**

**Uznesenie**

**Výboru Národnej rady Slovenskej republiky**

**pre sociálne veci**

**z 21. októbra 2024**

k návrhu poslankyne Národnej rady Slovenskej republiky Ľubice LAŠŠÁKOVEJ na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 399)**

**Výbor Národnej rady Slovenskej republiky pre sociálne veci**

**po prerokovaní**

1. **súhlasí**

s návrhom poslankyne Národnej rady Slovenskej republiky Ľubice LAŠŠÁKOVEJ na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 399)**;

1. **odporúča**

**Národnej rade Slovenskej republiky**

návrh poslankyne Národnej rady Slovenskej republiky Ľubice LAŠŠÁKOVEJ na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 399) schváliť** s pozmeňujúcimi a doplňujúcimi návrhmi, ktoré tvoria prílohu tohto uznesenia;

1. **poveruje**

predsedu výboru, aby výsledky rokovania Výboru Národnej rady Slovenskej republiky pre sociálne veci v druhom čítaní spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy výborov Národnej rady Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie.

**Ján Richter**

**predseda výboru**

**overovatelia výboru:**

**Michal Stuška**

**Veronika Veslárová**

**Výbor Národnej rady Slovenskej republiky**

**pre sociálne veci**

**Príloha k uzneseniu č. 67**

**Pozmeňujúce a doplňujúce návrhy**

k návrhu poslankyne Národnej rady Slovenskej republiky Ľubice LAŠŠÁKOVEJ na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 399)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, 3. bode, § 170 úvodnej vete sa slová „odsekom 30“ nahrádzajú slovami „odsekom 31“.

V tejto súvislosti sa v 3.bode, § 170 odsek „30“ preznačí na odsek „31“.

Pozmeňujúci návrh legislatívno-technicky precizuje navrhované znenie zákona vzhľadom na schválenie zákona v súvislosti s ďalším zlepšovaním stavu verejných financií (parlamentná tlač 483).

1. V čl. I, 4. bode, § 170 úvodnej vete sa slová „odsek 30“ nahrádzajú slovami „odsek 31“.

V tejto súvislosti sa v 4. bode, § 170 odsek „30“ preznačí na odsek „31“.

Pozmeňujúci návrh legislatívno-technicky precizuje navrhované znenie zákona vzhľadom na schválenie zákona v súvislosti s ďalším zlepšovaním stavu verejných financií (parlamentná tlač 483).

1. V čl. I sa za bod 16 vkladá nový bod 17, ktorý znie:

„17. V § 233 sa odsek 18 druhý v poradí označuje ako odsek 19.

Doterajší odsek 19 sa označuje ako odsek 20.“.

Tento bod nadobúda účinnosť 1. januára 2025.

Nasledujúce body sa primerane prečíslujú, čo sa premietne do článku o účinnosti pri spracúvaní čistopisu schváleného zákona.

V tejto súvislosti sa v čl. I, 7. bode § 226b ods. 2 slová „§ 233 ods. 18“ nahrádzajú slovami „§ 233 ods. 19“ a v čl. I, doterajších bodoch 17. a 18. sa slová „ods. 18“ nahrádzajú slovami „ods. 19“.

Pozmeňujúci návrh legislatívno-technicky upravuje platné a účinné znenie zákona č. 461/2003 Z. z. o sociálnom poistení v znení neskorších predpisov z dôvodu právnej istoty. Citovaný zákon v § 233 obsahuje dva rovnako označené odseky 18. Takáto právna úprava vznikla nadobudnutím účinnosti zákona č. 273/2023 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, v ktorom sa opomenulo preznačenie odseku 18 „povinnosti dôchodkovej správcovskej spoločnosti“ doplneného zákonom č. 210/2023 Z. z., účinného od 1. januára 2024.

1. V čl. I, doterajšom 20. bode úvodnej vete sa slová „§ 293gj sa vkladá § 293gk“ nahrádzajú slovami „§ 293gk sa vkladá § 293gl“.

V tejto súvislosti sa v doterajšom 20. bode „§ 293gk“ preznačí na „§ 293gl“.

Pozmeňujúci návrh legislatívno-technicky precizuje navrhované znenie vzhľadom na schválenie zákona v súvislosti s ďalším zlepšovaním stavu verejných financií (parlamentná tlač 483).